ಗದಗ್ನಲ್ಲಿ ಅಪರೂಪದ ಡೆಡ್ಲಿ ರಸಲ್ ವೈಪರ್ ಹಾವು ಪತ್ತೆ ಗದಗ: ಡೆಡ್ಲಿ ರಸಲ್ ವೈಪರ್ ಹಾವೊಂದು ಗದಗ್ನಲ್ಲಿ ಪತ್ತೆಯಾಗಿದೆ. ನಗರದ ರಿಂಗ್ ರೋಡ್ ಬಳಿ ಇರುವ ಪರ್ವತಗೌಡ ಎಂಬುವರ ಗಾರ್ಡನ್ನಲ್ಲಿ ಕಂಡು ಬಂದ, ಕಂದು ಬಣ್ಣದ ಹಾವನ್ನ ರಕ್ಷಣೆ ಮಾಡಲಾಗಿದೆ. ನಿನ್ನೆ ರಾತ್ರಿ 12 ಗಂಟೆ ಸುಮಾರಿಗೆ ಪರ್ವತಗೌಡ ಅವರು ಹಾವನ್ನ ರಕ್ಷಣೆ ಮಾಡಿ ತಮ್ಮ ಮನೆಯ ಒಂದು ಡಬ್ಬದಲ್ಲಿ ಇಟ್ಟಿದ್ದರು. ಬಳಿಕ ಅರಣ್ಯ ಸಿಬ್ಬಂದಿ ಸೂಚನೆಯಂತೆ ಕಪ್ಪತಗುಡ್ಡದ ಅರಣ್ಯ ಪ್ರದೇಶದಲ್ಲಿ ಇದನ್ನ ಬಿಟ್ಟು ಬಂದಿದ್ದಾರೆ. ವಿಶೇಷವಾಗಿ ಕೇವಲ ಕರಾವಳಿ ಭಾಗದಲ್ಲಿ ಕಂಡು ಬರುವ ಈ ಹಾವು ಗದಗ್ ಭಾಗದಲ್ಲಿ ಕಾಣಿಸಿಕೊಂಡಿದ್ದು ಇದೇ ಮೊದಲು ಅಂತಾರೆ ಉರಗತಜ್ಞ ಕಿಶೋರ್ ಪವಾರ್. ಈ ಹಾವಿಗೆ ತುಂಬಾನೆ ನಿಧಾನವಾಗಿ ಚಲಿಸುವ ಗುಣವಿದ್ದು, ಕಚ್ಚಿದರೆ ಕೇವಲ 10 ರಿಂದ 15 ನಿಮಿಷದಲ್ಲಿ ಮನುಷ್ಯ ಸಾಯುತ್ತಾನಂತೆ. ಹೀಗಾಗಿ ಇದನ್ನ ಹಿಡಿಯೋದು ಬಹಳ ಕಷ್ಟ ಅಂತಾರೆ ಕಿಶೋರ್.